Արգենտինայում Սուրբ Հոգին վերջին տարիներում մեծ փոփոխություններ է իրագործել, հզոր շարժ է տեղի ունեցել ինչի արդյունքում Արգենտինայի եկեղեցիները միաբանվել են ու կարևոր բանը, որ տարիների ընթացքում հասկացել ենք, այն է, որ եկեղեցին մեկն է Աստծո համար: Աստված հազար եկեղեցի չունի, եկեղեցին Հիսուսի մարմինն է և, քանի որ տարիների ընթացքում եկեղեցին բաժանվել էր, փառք Տիրոջը, որ հիմա Աստված իր Սուրբ Հոգու միջոցով հայտնում է այդ միաբանությունը: Արգենտինայում բոլոր քաղաքներում հարանվանությունների խորհուրդներ ձևավորվեցին, որտեղ բոլորը միասին միաբանվում են ու աղոթում: Եվ մենք վստահ ենք, որ Աստծո ծրագիրը եկեղեցու միաբանությունն ու մեկությունն է: Իսկ դրան հասնելու ճանապարհը Քրիստոսն իր օրինակով ցույց է տալիս. Աստված լինելով՝ մարդուն սիրելու պատճառով մեծ գին վճարեց և չեկավ աշխարհ ծառայություն ստանալու համար, այլ ծառայելու: